projecte-aina/catalan_government_crawling huggingface dataset:
La petició es documentarà amb l'acord del patronat degudament autoritzat per testimoni o certificat, la referència a les disposicions dels Estatuts en què es fonamenti, el compliment dels requisits que, si fos el cas, resultin obligatoris per la Llei o pels mateixos Estatuts i les causes o els motius que en justifiquin la sol·licitud.
Si l'acte tingués transcendència econòmica, s'acompanyarà d'un estudi firmat per un expert titulat que descrigui les modificacions patrimonials previstes i justifiqui la viabilitat financera de l'acord.
Per a la inscripció inicial d'una fundació caldrà acompanyar la carta fundacional amb l'acceptació del nomenament dels patrons que integren el Patronat en una de les formes establertes en la Llei, el pressupost corresponent a la primera anualitat, redactat tal com disposa el número 31 d'aquesta Instrucció, i els justificants de l'aportació dels béns que constitueixen la dotació inicial, adequats a la naturalesa jurídica de cadascun.
En els altres casos s'adjuntaran els antecedents del document inscribible, llevat que ja constin al registre.
La presentació de documents per a ésser registrats no caldrà que vagi acompanyada d'instància, perquè la mateixa presentació suposa la petició de registre.
Caldrà acompanyar la carta fundacional amb el pressupost corresponent a la primera anualitat i amb els justificants de l'aportació dels béns que constitueixen la dotació inicial, adequats a la naturalesa jurídica de cadascun.
La Unitat de Control arxivarà els documents de cada fundació, exigits per l'article 13 de la Llei, començant per l'inventari inicial extret de la carta fundacional i el pressupost per al primer exercici econòmic, que haurà d'haver-se presentat juntament amb aquella en demanar la inscripció de la fundació i que els facilitarà la Unitat de Registre.
A continuació s'arxivaran els expedients tramitats en exercici de les competències de la Unitat.
Els llibres i els altres registres comptables que hagi de portar la fundació hauran d'ésser habilitats en la forma assenyalada a les lleis.
Bastarà l'habilitació obtinguda als efectes fiscals, però podrà ésser sol·licitada també del Protectorat.
Les mateixes normes s'aplicaran al llibre d'actes del Patronat.
Cada fundació pot adoptar el sistema de comptabilitat i la forma de registrar els moviments comptables que cregui oportuns sempre que bastin per garantir la veracitat de les dades contingudes a l'inventari-balanç i a la liquidació del pressupost i s'ajustin a les exigències del Pla General de Comptabilitat espanyol i al que s'estableixi per a les fundacions, quan es decreti llur obligatorietat.
S'entén que es compleixen els requisits de la Llei si els registres de comptabilitat són els exigits per les disposicions fiscals que els siguin aplicables.
Totes les fundacions hauran de portar un llibre o algun altre registre d'inventaris que s'obrirà amb el contingut de la carta fundacional segons l'article 8 d) de la Llei.
Anualment s'hi consignarà l'inventari tancat el dia final de l'exercici econòmic.
La memòria de les activitats i de la gestió econòmica contindrà separadament els següents capítols:
a) Modificacions hagudes en els béns immobilitzats afectats directament al compliment de les finalitats fundacionals i raons que les han motivades.
Si s'hagués hagut de demanar l'autorització del Protectorat, bastarà referir-se a l'expedient corresponent, però es farà constar l'estat en què es trobi el compliment de la resolució.
b) Modificacions hagudes en els béns immobilitzats destinats a la producció de rendes, amb la mateixa observació del paràgraf anterior.
c) Activitats pròpies desenvolupades durant l'any en allò que no resulti prou detallat en la liquidació del pressupost.
d) Activitats d'ajuda a institucions i persones, amb la mateixa excepció del paràgraf anterior.
e) Canvis dels components del Patronat.
f) Qualsevol altra qüestió que faci conèixer i justifiqui el compliment de les finalitats fundacionals i dels preceptes legals, únic i exclusiu objecte de la memòria, d'acord amb la Llei.
En la memòria podran suprimir-se aquells capítols en els quals no s'hagi produït cap dels actes referits, però caldrà declarar-ho així.
Als efectes de l'article 13.1 de la Llei, es tindrà per suficient el lliurament de l'inventari-balanç anual exigit a les fundacions per l'impost sobre les Societats, sense perjudici del dret del Protectorat per demanar els aclariments o el detall d'alguns comptes.
En tot cas, les fundacions podran confeccionar el balanç seguint les indicacions que s'assenyalen en l'annex II o de qualsevol altra manera que encaixi dintre de les disposicions de l'article 13 de la Llei.
Vist l'article 19 de la Llei de Reforma i Desenvolupament Agrari;
Atès el Decret 344/1981, de 27 d'agost, pel qual s'acorden actuacions en matèria d'ordenació d'explotació al Pallars;
Atès el Decret 19/1982, de 4 de febrer, de constitució de Juntes Comarcals per a actuacions en matèria d'ordenació d'explotacions,
La Junta Comarcal de la Zona d'Ordenació d'Explotacions del Pallars serà formada per:
El Cap de la Secció Territorial de Lleida de Producció Vegetal.
El Cap de la Secció Territorial de Lleida de Comercialització i Industrialització Agràries.
El Cap de la Secció Territorial de Lleida de Producció i Sanitat Animal.
El Cap de la Secció Territorial de Lleida de Medi Natural.
El Cap de la Secció Territorial de Lleida d'Extensió Agrària.
El Cap de les Agències d'Extensió Agrària de la Zona.
Podran formar part d'aquesta Junta i seran nomenats pel conseller d'Agricultura, Ramaderia i Pesca, a proposta de cadascuna de les respectives representacions que s'esmenten a continuació:
El cap de la Secció Territorial de Millora Rural de Lleida i l'enginyer encarregat de la Zona, que actuaran com a president i secretari d'aquesta Junta.
Article segon.- La Junta haurà de ser constituïda en el termini màxim d'un mes, a partir de la publicació d'aquesta Ordre al Diari Oficial de la Generalitat.
Article tercer.- La Junta elaborarà el seu propi Reglament de funcionament i es podran constituir comissions de treball per temes sectorials.
Única.- Aquesta Ordre entrarà en vigor l'endemà de la seva publicació al Diari Oficial de la Generalitat.
Barcelona, 19 de febrer de 1982
Havent observat una errada al text de la Llei esmentada, tramès al DOGC i publicat al núm. 6035, pàg.
66483, de 30.12.2011, se'n detalla l'oportuna correcció:
A la pàgina 66512, a l'article 85, on diu:
"Es modifiquen els apartats 1 i 2 de l'article 31 de la Llei 11/2009, que resten redactats de la manera següent:
Les actes de control de funcionament s'han d'incorporar a la documentació de la llicència o de l'autorització.",
"Es modifica l'article 31 de la Llei 11/2009, que resta redactat de la manera següent:
Les actes de control de funcionament s'han d'incorporar a la documentació de la llicència o de l'autorització.".
-1 Es crea la Junta de Protecció de la Zona de la Garrotxa, com a òrgan rector per a portar a terme la gestió del Paratge Natural i de la Reserva Integral ressenyats en aquesta Llei.
La seu és establerta a la ciutat d'Olot.
La Junta es compon d'un representant de cadascun dels Departaments següents: Cultura i Mitjans de Comunicació, Política Territorial i Obres Públiques, Agricultura, Ramaderia i Pesca, Indústria i Energia i Comerç i Turisme; d'un representant de la Comissió Interdepartamental del Medi Ambient (CIMA); de tres representants dels ajuntaments de la zona, i de tres tècnics estretament vinculats a la zona, nomenats pel Consell Executiu a proposta de l'Institut d'Estudis Catalans.
Per al desenvolupament normal de les activitats que ha de portar a terme la Presidència de la Generalitat, cal estructurar un òrgan que assumeixi les funcions i competències que li puguin ser atribuïdes dintre de les facultats d'aquesta Presidència.
Primer.- Es crea la Secretaria General de la Presidència de la Generalitat de Catalunya, que assumirà les funcions que li atribueixi aquesta Presidència, dins de l'àmbit de les seves competències.
Segon.- Amb independència de les funcions que li siguin atribuïdes, la Secretaria General de la Presidència disposarà també dels serveis propis del Gabinet Tècnic de la Diputació Provincial de Barcelona.
Barcelona, 7 de desembre de 1977
President de la Generalitat de Catalunya i de la Diputació Provincial de Barcelona
El Decret 6/1981, d'11 de febrer, va establir un procediment específic per a l'adquisició de material i el seu finançament, en el que es refereix als serveis dependents de la Direcció General de Prevenció i Extinció d'Incendis i de Salvaments de Catalunya, que incloia l'aprovació dels projectes i els plecs de bases particulars, econòmiques i administratives, de les adquisicions a realitzar per les Diputacions, de material destinat a la susdita Direcció General.
El desenvolupament dels serveis a cada Brigada exigeix la introducció de modificacions en els projectes aprovats en l'esmentat Decret 67/1981.
Per això, a proposta del Conseller de Governació i d'acord amb el Consell Executiu en la seva sessió de 21 de novembre de 1981,
Article primer.- Es modifica l'annex del Decret 67/1981, d'11 de febrer, aprovant, en el que calgui, els projectes i els plecs de bases particulars econòmiques i administratives d'adquisició per les Diputacions de material destinat a la Direcció General de Prevenció i Extinció d'Incendis i de Salvaments de Catalunya per un import de pessetes 136.023.189 per la Diputació de Girona, 154.475.261 pessetes per la Diputació de Tarragona i 188.998.905 pessetes per la Diputació de Lleida, d'acord amb l'annex que acompanya el present Decret.
Primera.- Es faculta el Conseller de Governació a desplegar el que estableix aquest Decret.
Segona.- Aquest Decret entrarà en vigor l'endemà de publicar-lo al Diari Oficial de la Generalitat.
Barcelona, 4 de desembre de 1981
2 autobombes rurals pesants, 1 autobomba forestal lleugera
Vist el Decret 347/1981, d'1 de juny, pel qual s'assignen al Departament de Cultura i Mitjans de Comunicació les funcions i serveis que li corresponen d'acord amb les atribucions que li són pròpies i que han estat transferits a la Generalitat de Catalunya en virtut del Reial Decret 1010/1981, de 27 de febrer;
En ús de les atribucions que em confereixen l'article 23 del Reglament de Règim Interior de la Generalitat de Catalunya, de 18 de març de 1978, i l'article 6 del Decret de 18 de setembre de 1978, sobre organització i competències dels òrgans dels Departaments,
Article primer.- Es crea el Registre Oficial de Cine-clubs de Catalunya en el si del Servei de Cinematografia del Departament de Cultura i Mitjans de Comunicació.
S'hi hauran d'inscriure les entitats amb domicili social a Catalunya que, a partir de l'ús dels mitjans audiovisuals i sense afany de lucre, tinguin per objecte contribuir a la millora de la cultura de la imatge, dels seus estudis històrics, de la seva tècnica o del seu art, així com a perfeccionar la seva influència en la formació dels espectadors i a l'estímul de l'intercanvi cultural.
Article segon.- L'expedient d'inscripció s'iniciarà a sol·licitud de l'entitat interessada mitjançant instància adreçada al Director general d'Activitats Artístiques i Literàries del Departament de Cultura i Mitjans de Comunicació.
Article tercer.- El Servei de Cinematografia proposarà a la Comissió de Subvencions del Departament de Cultura i Mitjans de Comunicació ajudes econòmiques per a aquells cine-clubs o agrupacions de cine-clubs que estiguin inscrits i desenvolupin una tasca, que mereixi ser protegida.
Els esmentats cine-clubs seran objecte d'una atenció molt especial a efectes d'autorització gratuïta per a l'ús de materials de l'Arxiu d'Audiovisuals de la Generalitat de Catalunya.
També es procurarà que puguin exhibir pel·lícules retirades de l'explotació comercial, sempre que l'exhibició no contradigui drets de caràcter privat ni impliqui contravenció de normes legals.
Article quart.- Els cine-clubs domiciliats a Catalunya que no figurin inscrits en el Registre Oficial únicament podran projectar pel·lícules autoritzades per a l'exhibició comercial i estaran sotmesos a les disposicions generals que regeixen aquest tipus d'exhibició.
Única.- Els cine-clubs amb domicili social a Catalunya que estiguin inscrits al Registro Oficial de Cine-clubs del Ministerio de Cultura el dia de l'entrada en vigor de la present Ordre, seran inscrits d'ofici al Registre Oficial de Cine-clubs de Catalunya.
Primera.- La present Ordre entrarà en vigor el mateix dia de la seva publicació al Diari Oficial de la Generalitat de Catalunya.
Segona.- Queden sense efecte a Catalunya totes les normes de rang igual o inferior que contradiguin la present Ordre o s'hi oposin.
La sol·licitud d'inici de la mediació, feta de conformitat amb la llei que la regula, suspèn la prescripció de les pretensions des de la data en què consti la recepció de la dita sol·licitud pel mediador o el dipòsit d'aquesta davant la institució de mediació.
Si en el termini de quinze dies naturals, a comptar de la recepció o el dipòsit de la sol·licitud, no se signa l'acta de la sessió constitutiva del procediment de mediació, es reprèn el còmput del termini de prescripció.
La suspensió es prolonga fins a la data de la signatura de l'acord de mediació o, subsidiàriament, la signatura de l'acta final, o fins que acaba la mediació per alguna de les causes que estableix la llei que la regula.
La suspensió de la prescripció no pot ésser tinguda en compte d'ofici pels tribunals, sinó que ha d'ésser al·legada per la part a qui beneficia, llevat de la produïda en els supòsits establerts per l'article 121-16.a, quan afecti persones que encara són menors o incapaces.
a) En les pretensions de les quals siguin titulars persones menors d'edat o amb discapacitat mentre no disposin de representació legal o mentre no hagin nomenat un apoderat, d'acord amb el que estableix l'article 222-2.1, en l'àmbit de les seves funcions.
b) En les pretensions entre cònjuges, mentre dura el matrimoni, fins a la separació legal o de fet.
a) En les pretensions de les quals siguin titulars persones menors d'edat o incapaces, mentre no disposin de representació legal o mentre no hagin nomenat un apoderat, d'acord amb el que estableix l'article 222-2.1, en l'àmbit de les seves funcions.
f)En les pretensions entre la persona protegida i l'apoderat, d'acord amb el que estableix l'article 222-2.1, en l'àmbit de les seves funcions
a) En les pretensions de les quals siguin titulars persones menors d'edat o incapaces, mentre no disposin de representació legal.
c) En les pretensions entre els membres d'una unió estable de parella, mentre es manté la convivència.
a) En cas d'exercici extrajudicial de la pretensió, des del moment en què l'acte d'interrupció esdevingui eficaç.
b) En cas d'exercici judicial de la pretensió, des del moment en què la sentència o la resolució que posa fi al procediment esdevinguin fermes, o, si aquell no ha prosperat per defecte processal, des del mateix moment de l'exercici de l'acció amb què s'exigeix la pretensió.
c) En cas d'arbitratge, des del moment en què es dicti el laude, des del desistiment del procediment arbitral o des de la finalització d'aquest per les altres causes que estableix la llei.
d) En cas de reconeixement del dret al qual es vincula la pretensió i en cas de renúncia a la prescripció en curs, des del moment en què esdevinguin eficaços.
a) En cas d'exercici extrajudicial de la pretensió, des del moment que l'acte d'interrupció esdevingui eficaç.
b) En cas d'exercici judicial de la pretensió, des del moment que la sentència o la resolució que posa fi al procediment esdevinguin fermes, o, si aquestes no han prosperat per defecte processal, des del mateix moment de l'exercici de l'acció amb què s'exigeix la pretensió.
c) En cas d'arbitratge, des del moment que la sentència o la resolució que posa fi al procediment perquè sigui formalitzat judicialment esdevinguin fermes, i també des del moment que el laude esdevingui ferm o des del desistiment del procediment arbitral.
Per això, i en consideració que l'article 1 del Reial Decret suara esmentat estableix que el Patronat de la Muntanya de Montserrat serà compost, entre altres, per vuit representants de la Generalitat de Catalunya, d'acord amb el Consell Executiu,
Article únic.- El nomenament i cessament dels representants de la Generalitat de Catalunya al Patronat de la Muntanya de Montserrat haurà de fer-se mitjançant Ordre de la Presidència.
Disposició final.- Aquest Decret entrarà en vigor el mateix dia de la seva publicació al Diari Oficial de la Generalitat de Catalunya.
Per tal com el Consell ha elaborat un projecte de normes reglamentàries de règim interior de la Generalitat de Catalunya i atès el que disposa l'article primer del Reial Decret 2543/1977, de 30 de setembre, que desenvolupa el Reial decret llei 41/1977, de 29 de setembre,
Primer.- Posar en coneixement dels Diputats i Senadors de Catalunya el projecte de normes reglamentàries de règim interior aprovat pel Consell Executiu.
Segon.- Convocar per al vinent dia 18 de març, a les onze del matí, una reunió dels Diputats i Senadors de Catalunya per tal que es pronunciïn sobre aquest projecte de normes reglamentàries esmentat en l'article anterior, d'acord amb el que disposa el Reial decret 2543/1977, de 30 de setembre.
La progressiva assumpció de competències per part de la Generalitat de Catalunya comporta un augment de disposicions i resolucions de tota mena, que convé autentificar donant-los publicitat en el Diari Oficial de la Generalitat, el qual, per aquest motiu, ha d'augmentar la freqüència de la seva aparició.
Per tot això, vist l'article quart i la disposició final segona del Decret de 17 d'octubre de l'any que som, textos en què s'organitzen els serveis dependents de la Presidència de la Generalitat, i l'Ordre del darrer 7 de gener respecte a la represa de la publicació del Diari Oficial de la Generalitat,
Article únic.- La Direcció del Diari Oficial de la Generalitat tindrà cura de la seva edició, així com de les publicacions de la Generalitat de Catalunya.
Barcelona, 19 d'octubre de 1978
La progressiva recuperació de competències de govern per part de la Generalitat de Catalunya està comportant l'elaboració d'un conjunt de disposicions i també d'estudis i altres materials que és oportú que puguin ser donats a conèixer per mitjà de la seva publicació.
A l'interès pràctic d'aquestes publicacions s'afegeix l'històric, en la mesura que són materials relatius a la recuperació efectiva de les institucions de Catalunya.
Atès que el Decret de 17 d'octubre de 1978, que estructura els serveis dependents de la Presidència de la Generalitat, adscriu a aquesta la Direcció del Diari Oficial, que tindrà cura, segons l'Ordre de 19 d'octubre del mateix any, de les publicacions de la Generalitat,
Article primer.- L'Oficina de Publicacions de la Generalitat de Catalunya dependrà de la Secretaria General de la Presidència i tindrà cura d'executar les tasques relatives a totes les publicacions de la Generalitat.
Aquesta Oficina estarà adscrita a la Direcció del Diari Oficial de la Generalitat.
Per fer-ho s'ocupà de la posta a punt dels materials a publicar i, si s'escau, de l'elaboració dels corresponents textos.
També prendrà al seu càrrec les gestions editorials relatives a la impressió.
Corresponen, així mateix, a l'Oficina de Publicacions, les gestions encaminades a vetllar per l'acompliment dels requisits legals de l'activitat que li està encomanada d'acord amb aquesta Ordre.
Article segon.- Sense perjudici del que es determina a l'article anterior, en ordre a la publicació dels documents que s'escaigui, l'Oficina de Publicacions s'encarregarà de la publicació dels següents:
a)Memòria anual de la Generalitat de Catalunya.
b)Col·lecció de disposicions de la Generalitat.
c)Informe dels treballs de les Comissions Mixtes de Transferències.
d)Organització de la Generalitat de Catalunya i Relació d'Alts Càrrecs.
L'article 8.è del Decret de 29 de novembre de 1978 va crear dins la Secretaria General Tècnica del Departament de Política Territorial i Obres Públiques el Servei Cartogràfic.
Per posar-lo en funcionament, atesa la multiplicitat d'àmbits que comprèn la cartografia, és convenient fer un estudi acurat dels objectius i mètodes de treball d'aquest servei, per la qual cosa cal crear una comissió especialitzada, amb la participació dels diversos organismes i serveis que incideixen en la matèria.
Amb aquesta finalitat, atès el que disposa l'article 10.è de l'esmentat Decret de 29 de novembre de 1978,
Primer.- Constituir dins la Secretaria General Tècnica del Departament una Comissió per a l'estudi cartogràfic del Territori, que serà presidida pel Secretari General Tècnic i de la qual formaran part, junt amb membres d'aquest Departament, altres vocals en representació de les diverses entitats, organismes i serveis que intervenen en la matèria.
Segon.- Aquesta Comissió tindrà com a objectius:
a)Fer un dictamen de l'estat de la cartografia i de les previsions de les necessitats en els anys vinents.
b)Elaborar una proposta del que ha d'ésser el Servei Cartogràfic, els seus objectius i funcions a mig terme, i de les etapes successives de desplegament.
Barcelona, 14 de febrer de 1979.
ORDRE de 28 de gener de 1981, creant el Negociat d'Aigües i Residus, de la Direcció General de Promoció de la Salut, del Departament de Sanitat i Seguretat Social.
ORDRE de 8 de desembre de 1980, de creació de diversos Negociats dependents de la Direcció General de Prevenció i Extinció d'Incendis i de Salvaments de Catalunya, del Departament de Governació.
ORDRE d'1 de desembre de 1980, per la qual es creen diversos Negociats de la Direcció General de Cooperació del Departament de Treball.
ORDRE d'1 de desembre de 1980, per la qual es creen diversos Negociats de la Secretaria General Tècnica del Departament de Treball.
ORDRE d'1 de desembre de 1980, creant diversos Negociats dins els Serveis Territorials de Comerç, del Departament de Comerç i Turisme.
ORDRE d'1 de desembre de 1980, creant diversos Negociats adscrits a les Seccions de la Direcció General de la Joventut, del Departament de la Presidència.
ORDRE de 24 de novembre de 1980, establint normes provisionals sobre tramitació de documentació comptable i règim de comptabilitat pressupostària.
ORDRE de 26 de novembre de 1980, per la qual es crea el Negociat de Personal de la Secretaria General Tècnica del Departament d'Indústria i Energia.
ORDRE de 21 de novembre de 1980, sobre desenvolupament de l'estructura de la Direcció General de Transports del Departament de Política Territorial i Obres Públiques.
ORDRE de 14 de novembre de 1980, sobre regulació de diverses qüestions que afecten el Diari Oficial de la Generalitat de Catalunya.
ORDRE d'11 de novembre de 1980, sobre desenvolupament de l'estructura de la Secretaria General Tècnica del Departament de Política Territorial i Obres Públiques.
ORDRE de 4 d'octubre de 1980, per la qual es crea el Negociat d'Assumptes Administratius dintre de la Secció de Coordinació Administrativa de la Secretaria General Tècnica del Departament d'Indústria i Energia.